**Otvoren konkurs za upis 27. generacije Studija budućnosti**

Beogradska otvorena škola otvara konkurs za upis nove generacije studenata i poziva te da se prijaviš na jednogodišnji obrazovni program Studije budućnosti. Konkurs je otvoren do **srede, 31. jula do 23:59h**.

Program je namenjen studentima koji će u oktobru 2019. godine biti četvrta godina osnovnih studija, apsolventi ili studenti master studija, starosti do 27 godina, prirodnih, tehničko-tehnoloških i društveno-humanističkih fakulteta, svih univerziteta u Beogradu.

Program Studije budućnosti je jednogodišnji program neformalnog obrazovanja koji se temelji na multidisciplinarnim modulima znanja i veština, *Alumni2Students* programu mentorstva, programu stažiranja i izradi završnog projekta.

Cilj programa je da odabrane studente na inovativan način upozna sa trendovima i izazovima pred kojima se nalazi savremeni svet. Studenti kroz panel diskusije, predavanja, radionice, *Skype* konferencije, neformalna druženja otkrivaju i opipavaju trendove budućnosti u savremenom svetu sa ciljem da postanu nosioci pozitivnih promena u našem društvu.

Izbor studenata za Studije budućnosti odvija se u 3 faze:

* Prijavljivanje kandidata
* Provera znanja
* Intervju i konačan izbor

Detaljnije o svim fazama prijave, ali i o ostalim važnim informacijama možete pogledati [OVDE](http://sb2019.bos.rs/).

gde će studenti i studentkinje moći bliže da se upoznaju sa programom.